|  |
| --- |
| **MEGBÍZÁSI SZERZŐDÉS**  **HIVATÁSOS KOSÁRLABDÁZÓVAL (v2.0)**  Amely létrejött egyrészről: |
| a(z)……….………………………………………………………………………………..………………… **(Megbízó sportszervezet neve)**  **Székhely:** ……………………………………………………………………………………………………………………………….………….  **Cégjegyzékszám vagy civil nyilvántartási szám:** ………………….……………………………………………………………………….  **Adószám:** ……………….………………………………………….……………………………………………………………………………..  **Képviseli:** …………………………………………………………………………………………………………………………… (név, titulus) |
| a továbbiakban: **Megbízó** **Sportszervezet**, másrészről |
| **Megbízott Sportoló neve:** ………………………………………………………….……………………………………………………………  **Megbízott Sportoló neme:** …………………………..…………….……………………………………………………………………………..  **Születési hely, idő**: …………………………………………………………………………………………..…………………………………..  **Anyja születési neve:** ………………………………………………………………..…………………………………………………………..  **Állampolgársága:** …………………………………………………………………………………………………………………………………  **Hivatalos lakóhely vagy tartózkodási hely címe:**  ………………………………………………………………………………………………………………………………………………………..  **TAJ szám:** ………………………………………………………………………………………………………………………………………….  **Adóazonosító jel:** …………………………………………………………………………………………………………………………………  **Útlevél / személyi igazolvány száma :** ………………………………………………………….…………………………………………….  **Bankszámlaszáma:** ……………………………………………………………………………………………………………………………….  **MKOSZ nyilvántartási száma**: ………………………………………………………………………………………………………………….  **Elektronikus levelezési címe**: …………………………………………………………………………………………………………………. |

**I. A SZERZŐDÉS TÁRGYA**

Megállapodás hivatásos kosárlabdázó tevékenység végzéséről megbízási jogviszony keretei között.

**II. ÁLTALÁNOS RENDELKEZÉSEK**

1. A Sportoló jelen szerződést kizárólag személyesen teljesítheti. A Sportoló kötelezi magát, hogy sportolói tevékenységét és ahhoz szükséges fizikai és szellemi kapacitását kizárólag a Megbízó Sportszervezet érdekében, a Megbízó Sportszervezet céljai elérésére használja fel. Mindent megtesz annak érdekében, hogy önmaga és a Megbízó Sportszervezet által működtetett kosárlabda csapatok szakmai színvonalát, illetve a Megbízó Sportszervezetről a sportszakmai közvéleményben, a szurkolókban és a sajtóban kialakult elismerést megőrizze vagy javítsa.

2. A Sportoló a Megbízó Sportszervezet működését, tevékenységét, jellegét, sportfilozófiáját, valamint az általa ellátandó feladatkört, a vele szemben támasztott Megbízó Sportszervezet által támasztott elvárásokat, a Megbízó Sportszervezet által kialakított rendszerben részére szánt fontos Sportolói szerepét megismerte, az arra vonatkozó teljes körű tájékoztatást tudomásul vette.

3. A Sportoló kijelenti, hogy rendelkezik mindazokkal a képzettségekkel, képességekkel, tapasztalatokkal és alkalmassággal, amelyek szükségesek ahhoz, hogy ellássa a feladatkörét és mindazokat a feladatokat, amelyeket a Megbízó Sportszervezet tőle elvár, valamint a tevékenységét a jelen szerződésben foglaltak szerint végezze. A Kosárlabdázó kijelenti, hogy nincs tudomása olyan betegségéről vagy sérüléséről, amely az előzőekben írt tevékenység ellátására alkalmatlanná tenné, vagy tartósan, vagy jelentősen akadályozná. **Sportoló írásban nyilatkozik korábbi, a sporttevékenységével összefüggésbe hozható sérüléseiről és műtéteiről. Megbízó Sportszervezet írásbeli kérésére mindezek egészségügyi dokumentációját hiánytalanul és haladéktalanul a Megbízó Sportszervezet rendelkezésére bocsátja.** Amennyiben jelen szerződési pont vonatkozásában a Sportoló a Megbízó Sportszervezet számára valótlan közléssel él, vagy a valóságot elhallgatja vagy az egyészségügyi dokumentációt nem bocsátja haladéktalanul rendelkezésre, azzal súlyos szerződésszegést követ el, és Megbízó Sportszervezet jogosult jelen szerződést azonnali hatállyal felmondani.

4. A Sportoló kötelezettségei:

a) Részt vesz a Megbízó Sportszervezet által szervezett és a Sportoló részére előírt csapat- vagy egyéni edzéseken, képzéseken, felkészüléseken, edzőtáborokban, mérkőzéseken, valamint minden a Megbízó Sportszervezet által meghatározott egyéb eseményen, rendezvényen. Aláveti magát azoknak az edzéseknek, egyéb foglalkozásoknak, illetve egyéni vagy csoportos fizikai erősítéseknek, melyeket a Megbízó Sportszervezet szakmai stábja előír, azokon és azokon kívül is teljesíti a szakmai vezetés sporttevékenységgel összefüggő utasításait azzal, hogy egyéni edzés elrendelésének sportszakmailag és/vagy orvosilag indokolt esetben és mértékig van helye.

b) A Megbízó Sportszervezet előzetes írásbeli engedélye nélkül semmilyen sporttevékenységet vagy ahhoz kapcsolódó egyéb tevékenységet nem végez más által szervezett vagy rendezett edzésen, mérkőzésen, egyéb eseményen, rendezvényen.

1. A Megbízó Sportszervezet előzetes írásbeli hozzájárulása nélkül nem létesíthet a jelen szerződésben meghatározott sporttevékenységgel össze nem függő munkaviszonyt vagy munkavégzésre irányuló egyéb jogviszonyt.
2. Sporttevékenység folytatására kosárlabda sportágban további jogviszonyt nem létesíthet, más sportágban sporttevékenységre vonatkozó jogviszony létesítéshez a Megbízó Sportszervezet előzetes írásbeli hozzájárulása szükséges.

e) A mérkőzéseken, edzéseken és valamennyi a Megbízó Sportszervezettel kapcsolatos közszereplése, illetve megjelenése során, kizárólag a Megbízó Sportszervezet által meghatározott és jóváhagyott felszereléseket viseli, a szponzorokkal, támogatókkal, reklámozókkal kapcsolatos rá vonatkozó kötelezettségeket mindenkor betartja, ezek elvárásait tiszteletben tartja, tevékenysége során figyelembe veszi.

f) Mindenkor együttműködik a Megbízó Sportszervezet vezetőivel, edzőivel, sportolóival. Mindenkor arra törekszik, hogy sem munkájával, sem magatartásával mások testi épségét vagy egészségét ne sértse vagy veszélyeztesse, anyagi vagy erkölcsi kárt ne okozzon.

g) A feladatvégzése során, illetve azon kívül sem tanúsít olyan magatartást, amely nem méltó a sportlói státuszához, a Megbízó Sportszervezethez, annak vezetőihez, edzőihez, szakmai vezetéséhez, sportolóihoz vagy a Megbízó Sportszervezet által végzett tevékenységhez, illetve ezekkel nem összeegyeztethető, minden ezzel ellentétes, helytelen gyakorlatot visszautasít.

h) Megőrzi a Megbízó Sportszervezet, annak vezetői, edzői, szakmai vezetése, sportolói és a kosárlabdázás jó hírnevét, a jelen jogviszony fennállása alatt és utána is tartózkodik az olyan kijelentésektől, magatartásoktól, megnyilvánulásoktól, amelyek a fentiek jó hírnevét sértik, azokat méltánytalan helyzetbe hozzák.

i) A feladatvégzése során, illetve azon kívül is, a feladatvégzésével összefüggésben figyelembe veszi és betartja az általános sportszakmai szokásokat, a játék szabályait, valamint az esetleges vonatkozó, mindenkor hatályos jogszabályokat, a munkájára vonatkozó – a Sportoló részére igazoltan átadott, illetve közölt és aláírt – szabályokat, szabályzatokat, ideértve különösen a feladatleírás, a Megbízó Sportszervezet házirendjét, szabályzatait, eljárásrendjeit, határozatait, előírásait és az utasítására jogosult személy, a szakmai vezetés és a Megbízó Sportszervezet orvosának utasításait, továbbá elfogadja és betartja a mérkőzések hivatalos személyeinek döntéseit.

j) Sem aktív, sem passzív módon, sem közvetlenül, sem közvetve nem vesz részt az MKOSZ bármely bajnokságát, versenyét, mérkőzését érintő sportfogadásban vagy szerencsejátékban; a Megbízó Sportszervezet ügyvezetőjének, vagy amennyiben őt nem tudja elérni, a Megbízó Sportszervezet más vezetőjének haladéktalanul jelenti, ha őt vagy játékostársát az eredmény tisztességtelen befolyásolására kívánják rábírni vagy olyanról tudomása van.

k) Megőrzi és megfelelően karbantartja a Megbízó Sportszervezettől átvett felszereléseket és eszközöket, a megbízási jogviszony megszűnésével vagy megszüntetésével a Megbízó Sportszervezetnek azokat visszaszolgáltatja.

l) A Megbízó Sportszervezet első csapatának keretébe történő bekerülés, illetve a keretben való bennmaradás érdekében, az edzéseken és a mérkőzéseken, a Megbízó Sportszervezet első számú csapatában vagy egyénileg is, a rá nézve kötelezőnek meghatározott bármilyen felkészülésen, mindenkor legjobb tudásának megfelelően teljesít, gondoskodik a magas szintű kondíció fenntartásáról, továbbá egyébként is egészséges és olyan életmódot folytat, amely segíti abban, hogy az edzéseken és mérkőzéseken, képességei szerint a legjobb teljesítményt nyújtsa.

m) Részt vesz – a vonatkozó jogszabályokban, előírásokban vagy a Megbízó Sportszervezet kizárólagos mérlegelési jogkörében megállapított gyakorisággal és mértékben – a Megbízó Sportszervezet által meghatározott alkalmassági orvosi vizsgálaton, tűzvédelmi, munkavédelmi és balesetvédelmi oktatáson, illetve a feladatkör ellátáshoz szükséges vagy a feladatvégzéshez egyébként kacsolódó más oktatáson, rendezvényen.

n) Köteles egészségi, fizikai és pszichés állapotára vonatkozó teljes körű tájékoztatást adni a Megbízó Sportszervezet részére jelen szerződés megkötését megelőzően. Amennyiben bármiféle sérülése, betegsége, egészségügyi problémája van, az arra vonatkozó dokumentáció jelen szerződés mellékletét kell képezze, ezzel igazolva, hogy Sportoló jelen szerződés megkötését megelőzően tájékoztatta Megbízó Sportszervezett ezen tényekről.

o) Aláveti magát azoknak az orvosi vizsgálatoknak, és szükség esetén kezeléseknek, amelyek szükségesek a teljesítményének és/vagy egészségének megőrzéséhez vagy javításához. A sporttevékenységből eredő sebészeti beavatkozás esetén, a beavatkozást megelőzően köteles a Megbízó Sportszervezettel, a Megbízó Sportszervezet orvosával vagy a Megbízó Sportszervezet által megjelölt szakorvossal egyeztetni, nem a Megbízó Sportszervezet által kijelölt orvos vizsgálatának csak a Megbízó Sportszervezet előzetes írásbeli hozzájárulása alapján veti alá magát, kivételt képez a sürgősségi betegellátás.

p) A sérülésből, balesetből vagy betegségből eredő feladatvégzési képtelensége esetén e tényről a Megbízó Sportszervezett haladéktalanul értesíti, valamint ebből eredő hiányzását orvosi igazolással igazolja, amelyet köteles a Megbízó Sportszervezethez haladéktalanul eljuttatni, illetve a Megbízó Sportszervezet orvosának vizsgálata alá vetni magát.

q) Haladéktalanul értesíti a Megbízó Sportszervezett más sportszervezet részéről érkezett hivatásos kosárlabdázóként történő foglalkoztatására irányuló megkeresésről. A megkeresést követően a Sportoló más sportszervezettel kizárólag a Megbízó Sportszervezet előzetes írásbeli hozzájárulása alapján folytathat tárgyalásokat, kivéve a szerződés lejártát megelőző 2 hónapos időszakot.

r) Egyéni szponzorálási szerződést kizárólag a Megbízó Sportszervezet előzetes írásbeli hozzájárulása esetén köthet. A jelen szerződés aláírásakor már fennálló ilyen szponzorálási szerződésről a Megbízó Sportszervezett tájékoztatni köteles.

s) Részt vesz és közreműködik minden doppingellenes tevékenységben, tartózkodik a doppingszerek minden fajtájának, típusának használatától, felszólításra köteles alávetni magát doppingellenőrzésnek, mintavételen megjelenni, tudomásul veszi, hogy a doppingszabályok megsértése súlyos szerződésszegésnek minősül, így különösen:

- Tiltott anyagnak, származékának vagy markerjének jelenléte a sportoló testéből származó mintában.

- Tiltott anyag vagy tiltott módszer sportoló által történő használata, vagy megkísérelt használata.

- A mintaszolgáltatási kötelezettség megtagadása, a mintaszolgáltatás elmaradása megfelelő indoklás hiányában – azt követően, hogy a sportoló az alkalmazandó doppingszabályok szerint előírt értesítést kapott – vagy a mintavétel akadályozása egyéb módon.

- Az ellenőrzésre vonatkozó nemzetközi követelménynek megfelelő szabályokon alapuló, a sportolók versenyen kívüli rendelkezésre állására, ezen belül a sportoló hollétére vonatkozó információk biztosítására, valamint teszten való részvételére vonatkozó követelmények megsértése.

- A doppingellenőrzés bármely elemének manipulálása, illetve ennek kísérlete.

- Üzérkedés vagy megkísérelt üzérkedés tiltott anyaggal vagy tiltott módszerrel.

t) Betartja a Megbízó Sportszervezet, és az MKOSZ antidiszkriminációs előírásait.

u) Nem folytat olyan a Kötelező egészségbiztosítás ellátásairól szóló 1997. évi. LXXXIII. évi törvény 18. § (6) bekezdés e) pontjában és e törvény végrehajtásáról szóló 217/1997. (XII.1.) Kormányrendelet 5/B. § (1) pontjában különösen veszélyes (extrém) sportnak, szórakoztató-szabadidős tevékenységének minősülő tevékenységeket – vízisízés, jet-ski, vadvízi evezés, hegy- és sziklamászás, magashegyi expedíció, barlangászat, bázisugrás, mélybe ugrás (bungee jumping), falmászás, autósport, rally, hőlégballonozás, sárkányrepülés, ejtőernyőzés, paplanernyőzés, műrepülés –, valamint nem bobozik, síel, snowboardozik, szánkózik, vízisíel és nem végez palackos búvárkodást. A nem a Megbízó Sportszervezet tevékenysége során űzött kedvtelési kosárlabdázás Megbízó Sportszervezeti írásbeli engedélyhez kötött.

v) 3 napon belül tájékoztatja a Megbízó Sportszervezett bármely játékosügynökkel kötött szerződéséről.

5. A Megbízó Sportszervezet köteles:

a) biztosítani a Sportoló számára a jelen szerződés teljesítéséhez szükséges szakmai és tárgyi feltételeket;

b) határidőben, késedelem nélkül eleget tenni fizetési kötelezettségeinek;

c) tiszteletben tartani és betartani a Sportoló emberi jogait, különösen a szabad véleménynyilvánításhoz való jogát, az indokolatlan megkülönböztetés tilalmát;

d) az egészség- és biztonságpolitikájával összhangban, az MKOSZ szabályzatai által meghatározott mértékben gondoskodni a Sportoló balesetbiztosításáról, továbbá a Sportoló rendszeres orvosi vizsgálatáról, képzett szakemberek által, a Sportoló sporttevékenysége ellátásához kapcsolódóan;

e) nyilvántartást vezetni – a Megbízó Sportszervezet orvosa útján – a Sportoló sérüléseiről, ideértve a nemzeti válogatottban történő szereplés során elszenvedett sérülést is, biztosítva ebben a körben a bizalmas adatkezelést;

f) a Sportoló számára maradéktalanul biztosítani az eredményes felkészüléshez és sportoláshoz szükséges feltételeket, ideértve különösen, de nem kizárólagosan a sportfelszerelések rendelkezésre bocsátását, a kosárlabdázás, mint csapatsport jellegével összefüggő körülményeket, szakmai iránymutatásokat, tájékoztatásokat, rendszeres és aktív sportolási, versenyzési és edzési lehetőséget, rendszeres fizikai és szellemi képzést, valamint az eredményes sporttevékenységgel összefüggésben a kosárlabdázókkal kapcsolatos felkészítést és versenyeztetést;

g) tartózkodni a Sportolóval szembeni udvariatlan, tiszteletlen stílusú vagy hangvételű megnyilvánulástól a jogviszony fenntartása alatt, és azt követően; köteles továbbá olyan magatartást tanúsítani, amely méltó a Sportoló személyéhez, az általa végzett tevékenységhez, valamint köteles megőrizni a Sportoló jó hírnevét;

h) mindenkor együttműködni a Sportolóval.

6. A Megbízó Sportszervezet szakmai vezetése vagy ügyvezetése saját belátása szerint jogosult meghatározni, hogy a Sportoló az edzésmunkáját a Megbízó Sportszervezet felnőtt csapatánál vagy – a II. 4. a) alpontban foglaltakkal összhangban – egyénileg vagy milyen más módon köteles végezni, illetve, hogy a felnőtt csapat melyik mérkőzésén köteles részt venni.

7. A jelen szerződés fennállásának ideje alatt a Sportoló játékjogának használati jogával kizárólagosan a Megbízó Sportszervezet rendelkezik, amely rendelkezési joga kiterjed az ellenérték fejében vagy ingyenesen más sportszervezet részére történő ideiglenes (kölcsönadás) vagy végleges átengedésére vagy átadására, feltéve, ha ahhoz a Sportoló előzetesen, írásban hozzájárul.

8. Amennyiben a Sportoló a Megbízó Sportszervezet által kijelölt orvos véleményét vitatná, úgy jogosult egy független orvos véleményét kérni. Ha az orvosi megállapítások, illetve szakértői vélemények eltérőek, akkor a felek megállapodnak egy független harmadik szakértő személyében, akinek a véleménye a felekre nézve kötelező.

**III. A SZERZŐDÉS IDŐTARTAMA**

1. A szerződés időtartama: …………………….-……………………………

2. A Sportoló feladatvégzésnek első napja: …………………………………

**IV. VEGYES RENDELKEZÉSEK**

1. A sportoló jelen szerződés aláírásával kéri, hogy a Sport törvény 1/A. § szerint a sportszervezet igazolt sportolóként nyilvántartásba vegye és ennek érdekében nem ellenzi, hogy a jelen szerződés elején szereplő személyes adatait nyilvántartsa. Az igazolt sportolói jogviszony megszűnik jelen szerződés megszűnésével egyidejűleg a játékengedély érvényességi idejére tekintet nélkül. Az igazolt sportolói jogviszony jelen szerződés fennállása alatt önmagában nem szüntethető meg. Átigazolás esetén az igazolt sportolói jogviszony megszűnik a sportszervezet és az átvevő sportszervezet közötti megállapodással.
2. A Sportoló kijelenti, hogy a Megbízó Sportszervezet Házirendjét átvette, tartalmát a Megbízó Sportszervezet ismertette, elmagyarázta részére, az abban foglaltakat a Sportoló magára nézve kötelezőnek elismeri, feltéve, ha fenti szabályzatokat, valamint a Megbízó Sportszervezet egyéb szabályzatát aláírásával igazoltan megismerte. A Házirend megváltoztatását követően a hatályos Házirend szövegét a Sportoló Megbízó Sportszervezettől haladéktalanul megkapja és annak átvételét az azon elhelyezett aláírásával köteles igazolni.
3. A Sportolót a Megbízó Sportszervezeti ügyvezetője jogosult utasítani azzal, hogy az utasítási és ellenőrzési jog gyakorlása a mindenkori vezetőedzőt, edzőket, valamint csapatorvost is megilleti.
4. A Megbízó Sportszervezet kijelenti, hogy amennyiben a Sportoló a jelen szerződés teljesítése mellett tanulmányokat is folytat, úgy ehhez valamennyi, rendelkezésére álló eszközt, lehetőséget és feltételt megad, és azt aktívan segíti, feltéve, ha az a jelen szerződés teljesítését nem akadályozza.
5. A felek tudomásul veszik, hogy a jelen szerződést az MKOSZ vonatkozó szabályzata alapján, a Megbízó Sportszervezet megküldi az MKOSZ hatáskörrel rendelkező szervezeti egysége részére. Amennyiben a Megbízó Sportszervezet nem küldi meg az MKOSZ részére az aláírt szerződést és annak mellékleteit, úgy a Sportoló jogosult azt benyújtani az MKOSZ részére. A Megbízó Sportszervezet megküldi jelen szerződést továbbá az adóhatóság és más olyan hatóságok számára is, melyeknek jelen szerződést szükséges vagy lehetséges megismerniük, ideértve nem kizárólag a biztosító(ka)t, bevándorlási és munkaügyi hatóságokat.
6. A szerződés egyes rendelkezéseinek esetleges érvénytelensége nem érinti a szerződés többi részének érvényességét. Amennyiben jelen szerződés valamely részre jogszabály módosítás vagy újabb jogszabály rendelkezése következtében érvénytelenné válik, a Felek kötelesek jelen szerződést az érvénytelenség bekövetkeztét követően a jogszabályi rendelkezéseknek megfelelően haladéktalanul módosítani. A szerződésnek – jogszabályi rendelkezés következtében – érvénytelenséggel nem érintett részei változatlanul hatályban maradnak. Amennyiben a szerződés valamely része érvénytelen, úgy helyette a megbízási jogviszonyra vonatkozó szabályt, illetve a szerződés rendelkezéseit kell alkalmazni.
7. A felek a jogviszonyukra vonatkozóan a magyar jog szabályait alkalmazzák. A jelen szerződésben nem szabályozott kérdésekben az Polgáti törvénykönyv, a Sporttörvény és más vonatkozó jogszabályok, valamint a Megbízó Sportszervezet, az MKOSZ és a FIBA szabályzatai az irányadóak.
8. A jelen szerződés bármilyen módosítására, kiegészítésére a felek írásbeli megállapodásával kerülhet sor.
9. Felek rögzítik, hogy a jelen szerződés részét képező Egyéni Feltételekben meghatározott rendelkezések nem állhatnak ellentétben a szerződés más előírásaival, azokat csupán kiegészíthetik mindenkor a szerződés rendelkezéseivel összhangban, azokra figyelemmel.
10. Felek megállapodnak abban, hogy jelen szerződés aláírásával a felek között minden korábban kötött sportszerződés hatályát veszti tekintet nélkül arra, hogy az megbízási vagy munkaszerződés, vagy bármely más keretében jött létre.
11. Jelen megbízási szerződésben a sportoló számára fizetendő megbízási díj külföldi devizanemben is meghatározható.
12. Sportoló jogosult külön okiratban arculat-átviteli szerződést kötni azzal, hogy jelen szerződésben rögzítik, hogy az arculat-átviteli szerződés megszűnik, amennyiben jelen szerződés hatályát veszti akkor is, ha köztes személyen keresztül történik a teljesítése. Ennek rögzítése az arculat-átviteli szerződésben mindehhez szükséges.
13. Amennyiben jelen szerződés idegen nyelven is elkészül, az idegennyelvű megbízási szerződésnek kéthasábos szerkesztéssel a magyar nyelvű szöveg tükörfordításával jelen okiratban kell szerepelnie.

**V. JÁTÉKOSÜGYNÖK IGÉNYBEVÉTELE ÉS KIZÁRÓLAGOS BÍRÓSÁGI ILLETÉKESSÉG KIKÖTÉSE**

1. Játékosügynök igénybevételéről szóló nyilatkozat

|  |
| --- |
| **SPORTOLÓ nyilatkozata játékosügynök igénybevételéről** *(nemlegesség esetén kihúzandó)*  A Sportoló kijelenti és tényként rögzíti, hogy a Sportoló és Megbízó Sportszervezet szerződéskötéskötésekor  képviseletében ………………………………………….………………….………………..…… (ügynökség cégneve)  képviseletében eljáró …………………………..….…………………………………………….. (játékosügynök neve)  MKOSZ licenc száma: ………………………………..…………………………………………………...........................  FIBA licenc száma: ……………………………………………………………………………..……………………………  az MKOSZ-nél regisztrált játékosügynök szolgáltatásait vette igénybe.  A játékosügynök aláírása ennek igazolásaként: ………………………………………………………………………………………………………………………………... |

|  |
| --- |
| **A SPORTSZERVEZET nyilatkozata játékosügynök igénybevételéről** *(nemlegesség esetén kihúzandó)*  A Sportszervezet kijelenti és tényként rögzíti, hogy a Sportoló és Megbízó Sportszervezet szerződéskötésekor  képviseletében ………………………………………….………………….………………..……(ügynökség cégneve)  képviseletében eljáró …………………………..….…………………………………………….. (játékosügynök neve)  MKOSZ licenc száma: …………………………………..……………………………………………….........................  FIBA licenc száma: ………………………………………………………………………………..………………………..  az MKOSZ-nél regisztrált játékosügynök szolgáltatásait vette igénybe.  A játékosügynök aláírása ennek igazolásaként :……………………………………………………………………………………. |

**2. BÍRÓSÁG KIKÖTÉSE KIZÁRÓLAGOS ILLETÉKESSÉGGEL**

*[az alábbi A)-B)-C)-D) változatok közül az egyiket lehetséges választani, a választást aláírással kell ellátni. A nem kívánt változatokat kötelező kihúzni]*

1. **Felek nem élnek kizárólagos bírósági illetékességi kikötéssel**

A választásunkat aláírásunkkal erősítjük meg *[az A) pont választása esetén a B) C) és D) pont kihúzandó és nem írható alá]:*

|  |  |
| --- | --- |
| ...…………………………...  Megbízó / Sportszervezet | ……………………………...  Megbízott / Sportoló |

**VAGY**

1. **A Sport Állandó Választottbíróság kikötése**

A felek a jogviszonyból eredő vitájukra a Sporttörvény 47. §-a alapján a választottbíráskodásról szóló 2017. évi LX. törvény 59. § (2) bekezdésében foglaltakkal összhangban a felek a sportról szóló 2004. évi I. törvény hatálya alá tartozó ügyben keletkezett jogvitájuk eldöntése érdekében alávetik magukat a Magyar Olimpiai Bizottság keretén belül működő Sport Állandó Választottbíróság eljárásának, kizárólagos döntésének azzal, hogy a Választottbíróság határozatát saját Eljárási szabályzata alapján hozza meg.

A választásunkat aláírásunkkal erősítjük meg *[a B) pont választása esetén az A), C) és D) pont kihúzandó és nem írható alá]:*

|  |  |
| --- | --- |
| ...…………………………...  Megbízó / Sportszervezet | ……………………………...  Megbízott / Sportoló |

**VAGY**

1. **A FIBA Basketball Arbitral Tribunal kizárólagos illetékességének kikötése**

Bármely olyan jogvita esetére, amely jelen szerződéssel összefüggésben keletkezik, szerződő felek alávetik magukat a FIBA Kosárlabda Választott Bírósága, a FIBA Basketball Arbitral Tribunal (a továbbiakban BAT) kizárólagos illetékességének, amelynek székhelye a svájci Genfben található, és amelynek döntését önmagukra kötelezőnek ismerik el azzal, hogy a BAT választottbírósági szabályainak megfelelően a BAT elnöke által kijelölt egyesbíró jár el. A választottbírósági tárgyalás helyszíne Genf, Svájc. Az eljárás a svájci nemzetközi magánjogról szóló törvény (a továbbiakban PIL) 12. §-a szerint történik a felek lakóhelyére tekintet nélkül. A FIBA választottbírósági eljárásának nyelve az angol. A jogvitát az egyesbíró a méltányosság elve szerint dönti el.

A választásunkat aláírásunkkal erősítjük meg *[a C) pont választása esetén az A), B) és D) pont kihúzandó és nem írható alá]:*

|  |  |
| --- | --- |
| ...…………………………...  Megbízó / Sportszervezet | ……………………………...  Megbízott / Sportoló |

**VAGY**

1. **A FIBA Basketball Arbitral Tribunal kizárólagos illetékességének kikötése Fizetési meghagyásos eljárásra is kiterjedően**

Bármely olyan jogvita esetére, amely jelen szerződéssel összefüggésben keletkezik, szerződő felek alávetik magukat a FIBA Kosárlabda Választott Bírósága (BAT) kizárólagos illetékességének, amelynek székhelye a svájci Genfben található.

A keresetlevél előterjesztése esetén a jogvita a BAT választottbírósági szabályai szerint kerül eldöntésre a BAT elnöke által kijelölt egyesbíró által a méltányosság elve szerint.

A BAT választottbírósági szabályai szerinti feltételek fennállása esetén bármelyik fél jogosult Fizetési Meghagyás kibocsátása iránti eljárást kezdeményezni a BAT számára történő keresetlevél előterjesztése helyett. Ebben az esetben, a Fizetési Meghagyásos eljárás kerül lefolytatásra a BAT választottbírósági szabályai szerint. Felek jelen megállapodásukkal kötelezően elfogadják azt, hogy a BAT elnöke által kibocsátott és jogerőre emelkedett Fizetési Meghagyás a jogerős választottbírósági ítélettel egyenértékű a jogvita tekintetében.

Az eljárás a svájci nemzetközi magánjogról szóló törvény (a továbbiakban PIL) 12. §-a szerint történik a felek lakóhelyére tekintet nélkül. A FIBA választottbírósági eljárásának nyelve az angol.

A választásunkat aláírásunkkal erősítjük meg *[a D) pont választása esetén az A), B) és C) pont kihúzandó és nem írható alá]:*

|  |  |
| --- | --- |
| ...…………………………...  Megbízó / Sportszervezet | ……………………………...  Megbízott / Sportoló |

**VI. EGYÉNI FELTÉTELEK**

Felek megállapodnak abban, hogy semmis és hatálytalan az egyéni feltételek között rögzített minden olyan rendelkezés, amely ellentétes az általános rendelkezések bármelyikével. Egyik ilyen hatálytalan rendelkezés sem eredményezi a teljes szerződés érvénytelenségét, semmisségét vagy hatálytalanságát.

**Kiskorú kosárlabdázóval történő szerződéskötés esetén (felnőtt sportoló esetén a teljes pont kihúzása javasolt)**:   
  
Az 1. törvényes képviselőjének neve (nyomtatott betűvel): …………………………………………………………………..

Születési neve: ………………………………………………..………..........

Születési helye, ideje: ……………………….………, ……….…..…..……

Állandó lakcíme: ……………………………………………..….………….

Személyazonosító igazolványánakszáma: ……..……….………………

|  |
| --- |
| **Nyilatkozat kizárólagos szülői felügyelet esetén *(közös szülői felügyelet esetén ez a rész kihúzandó)***  A kiskorú sportoló törvényes képviselőjeként akként nyilatkozom, hogy a szülői felügyeletet kizárólagosan gyakorlom: ………………………………………………………….. (aláírás)  NÉV (nyomtatott írással): ………………………………………………………………… |

**Közös szülői felügyelet esetén** (*egyébként tilos kitölteni és kihúzása javasolt*)**:**

A 2. törvényes képviselőjének neve (nyomtatott betűvel): …………………………………………………..………....

Anyja születési neve: ………………………………………………..………....

születési helye, ideje: ……………………….………, ……….…..…..…….

állandó lakcíme: ……………………………………………..….………….

személyazonosító igazolványának száma: ……..……….……………….

Kelt: ………………………... (hely), ……………….…….. (dátum)

|  |  |
| --- | --- |
| ...…………………………...  Megbízó (sportszervezet)  Az aláíró képviselő neve, titulusa:  …………………………………….. | ……………………………...  Megbízott (Sportoló) |

**A szerződés egy eredeti példányát a házirenddel együtt átvettem:**

Kelt: ………………………... , ………….….………….

……………………………...

Megbízott (Sportoló)

Kiskorú sportoló esetén a törvényes képviselők aláírása:

……………………………... ……………………………...  
 Törvényes képviselő 1. Törvényes képviselő 2.  
 (kiskorú sportoló esetén kötelező) (közös szülői felügyelet esetén mindkét aláírás kötelező)